Document ID: 32006R1256

32006R1256
L 228/9
SLUŽBENI LIST EUROPSKE UNIJE
21.08.2006.
UREDBA KOMISIJE (EZ) br. 1256/2006
od 21. kolovoza 2006.
o izmjeni Uredbe (EZ) br. 1010/2006 o određenim izvanrednim mjerama tržišne potpore u sektoru jaja i peradi u određenim državama članicama
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ-a) br. 2771/75 od 29. listopada 1975. o zajedničkoj organizaciji tržišta jaja (1), a posebno točku (b) prvog podstavka njezinog članka 14. stavka 1.,
uzimajući u obzir Uredbu Vijeća (EEZ-a) br. 2777/75 od 29. listopada 1975. o zajedničkoj organizaciji tržišta mesa peradi (2), a posebno točku (b) prvog podstavka njezinog članka 14. stavka 1.,
budući da:
(1)
Neke su države članice obavijestile o promjenama podataka u Prilozima Uredbi Komisije (EZ-a) br. 1010/2006 (3). Tri države članice su također podnijele nove zahtjeve za izvanredne mjere tržišne potpore.
(2)
Uredba (EZ-a) br. 1010/2006 stoga se treba sukladno izmijeniti.
(3)
Mjere predviđene ovom Uredbom u skladu su s mišljenjem Upravljačkog odbora za meso peradi i jaja,
DONIJELA JE OVU UREDBU:
Članak 1.
Prilozi I. do VII. Uredbe (EZ-a) br. 1010/2006 ovime se zamjenjuju tekstom izloženim u Prilogu ovoj Uredbi.
Članak 2.
Ova Uredba stupa na snagu dan nakon njezine objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. kolovoza 2006.

Labels: 0
3
17
6